Document ID: 32009D0002

DEĊIŻJONI TAL-KUMMISSJONI
tat-18 ta’ Diċembru 2008
li temenda d-Deċiżjoni 2005/779/KE dwar l-inklużjoni ta’ Sqallija fil-lista tar-reġjuni Taljani li huma ħielsa mill-marda vesikulari tal-ħnieżer
(notifikata taħt id-dokument numru C(2008) 8344)
(Test b’relevanza għaż-ŻEE)
(2009/2/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar kontrolli veterinarji u żootekniċi applikabbli fil-kummerċ intra-Komunitarju f’ċerti prodotti u annimali ħajjin bl-għan li jiġi kkompletat is-suq intern (1), u b’mod partikolari t-tielet sentenza tal-Artikolu 10(4) tagħha,
Billi:
(1)
Id-Deċiżjoni tal-Kummissjoni 2005/779/KE tat-8 ta’ Novembru 2005 dwar miżuri ta’ protezzjoni tas-saħħa tal-annimali kontra l-marda vesikulari tal-ħnieżer fl-Italja (2) ġiet adottata bi tweġiba għall-preżenza ta’ din il-marda fl-Italja. Din id-Deċiżjoni tistabbilixxi r-regoli dwar is-saħħa tal-annimali fir-rigward tal-marda vesikulari tal-ħnieżer għar-reġjuni ta’ dan l-Istat Membru li huma rrikonoxxuti bħala ħielsa minn din il-marda u għal dawk ir-reġjuni li għad m’għandhomx dan ir-rikonoxximent. Dawn ir-reġjuni huma elenkati fl-Annessi mad-Deċiżjoni 2005/779/KE.
(2)
Għal ħafna snin ġie implimentat fl-Italja programm ta’ monitoraġġ tal-marda vesikulari tal-ħnieżer u għall-qerda tagħha, bl-għan li r-reġjuni tal-Italja kollha jiksbu stat ta’ ħelsien minn din il-marda.
(3)
L-Italja ssottomettiet l-informazzjoni lill-Kummissjoni għar-rigward tal-istat ħieles mill-marda vesikulari tal-ħnieżer li turi li din il-marda nqerdet minn dan ir-reġjun. Wara l-eżami ta’ din l-informazzjoni u fuq konsiderazzjoni tar-riżultati pożittivi li ħarġu mill-implimentazzjoni fl-Italja tal-programmi annwali tal-monitoraġġ u l-qerda tal-marda, huwa xieraq li Sqallija tkun rikonoxxuta bħala ħielsa mill-marda vesikulari tal-ħnieżer.
(4)
Għalhekk id-Deċiżjoni 2005/779/KE għandha tiġi emendata skont dan.
(5)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni 2005/779/KE hija emendata kif ġej:
(1)
Fl-Anness I tiddaħħal din ir-reġistrazzjoni li ġejja wara r-reġistrazzjoni ta’ Sardenja:
“-
Sqallija”
(2)
Fl-Anness II ir-reġistrazzjoni ta’ Sqallija hi mħassra.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 18 ta’ Diċembru 2008.

Labels: 0
18
6